EkBass/fiwiki-20250220-pages-articles huggingface dataset:
Iso-Britannia olympialaisissa

Iso-Britannia on yksi niistä neljästä maasta, jotka ovat osallistuneet kaikkiin olympialaisiin. Nimestään huolimatta joukkue edustaa koko Yhdistynyttä kuningaskuntaa sekä sen erillisalueita (Jersey, Guernsey ja Mansaari) ja merentakaisia alueita lukuun ottamatta Bermudaa, Brittiläisiä Neitsytsaaria ja Caymansaaria, jotka osallistuvat olympialaisiin omilla joukkueillaan. Vaikka Irlannin olympiakomitea edustaa koko Irlannin saarta, pohjoisirlantilaiset urheilijat saavat valita itse, osallistuvatko he olympiakisoihin Ison-Britannian vai Irlannin joukkueessa. Monista muista maista poiketen Yhdistynyt kuningaskunta ei maksa rahallista korvausta olympiamitaleita voittaneille urheilijoille sen mukaan, onko mitali pronssinen, hopeinen tai kultainen. Sen sijaan maa myöntää mitaleita voittaneille stipendejä, jotka on tarkoitettu harjoitteluun ja kilpailuun. == Saavutetut mitalit == === Kesäolympialaisista === Kisat Kultaa Hopeaa Pronssia Yhteensä 1896 Ateena 2 3 2 7 1900 Pariisi 15 6 9 30 1904 St. Louis 1 1 0 2 1908 Lontoo 56 51 39 146 1912 Tukholma 10 15 16 41 1920 Antwerpen 15 15 13 43 1924 Pariisi 9 13 12 34 1928 Amsterdam 3 10 7 20 1932 Los Angeles 4 7 5 16 1936 Berliini 4 7 3 14 1948 Lontoo 3 14 6 23 1952 Helsinki 1 2 8 11 1956 Melbourne 6 7 11 24 1960 Rooma 2 6 12 20 1964 Tokio 4 12 2 18 1968 Mexico City 5 5 3 13 1972 München 4 5 9 18 1976 Montreal 3 5 5 13 1980 Moskova 5 7 9 21 1984 Los Angeles 5 11 21 37 1988 Soul 5 10 9 24 1992 Barcelona 5 3 12 20 1996 Atlanta 1 8 6 15 2000 Sydney 11 10 7 28 2004 Ateena 9 9 12 30 2008 Peking 19 13 15 47 2012 Lontoo 29 17 19 65 2016 Rio de Janeiro 27 23 17 67 Yhteensä: 263 295 289 847 === Talviolympialaisista === Kisat Kultaa Hopeaa Pronssia Yhteensä 1924 Chamonix 1 1 2 4 1928 Sankt Moritz 0 0 1 1 1932 Lake Placid 0 0 0 0 1936 Garmisch-Partenkirchen 1 1 1 3 1948 Sankt Moritz 0 0 2 2 1952 Oslo 1 0 0 1 1956 Cortina d'Ampezzo 0 0 0 0 1960 Squaw Valley 0 0 0 0 1964 Innsbruck 1 0 0 1 1968 Grenoble 0 0 0 0 1972 Sapporo 0 0 0 0 1976 Innsbruck 1 0 0 1 1980 Lake Placid 1 0 0 1 1984 Sarajevo 1 0 0 1 1988 Calgary 0 0 0 0 1992 Albertville 0 0 0 0 1994 Lillehammer 0 0 2 2 1998 Nagano 0 0 1 1 2002 Salt Lake City 1 0 1 2 2006 Torino 0 1 0 1 2010 Vancouver 1 0 0 1 2014 Sotši 1 1 2 4 2018 Pyeongchang 1 0 4 5 Yhteensä: 11 4 16 31 == Lähteet == == Aiheesta muualla == * http://www.teamgb.com/ *
Kaarina Lönn

Alma Kaarina Vaher (sukunimi vuoteen 1935 Lönn, 8. lokakuuta 1896 Jyväskylä – 23. elokuuta 1992 Helsinki) oli suomalainen runoilija. Hän syntyi sokeana, mutta lapsena tehty silmäleikkaus antoi hänelle kohtalaisen heikon näkökyvyn. Hän kirjoitti ylioppilaaksi vuonna 1917. Sen jälkeen hän kävi Jyväskylän seminaarin ja täydensi opintojaan Helsingin yliopistossa. Työuransa hän teki Helsingin sokeainkoulun opettajana vuosina 1928–1963. Vaher oli arkkitehti Wivi Lönnin veljentytär. == Teoksia == Nimellä Kaarina Lönn: * Aamunkoissa. Gummerus 1919 Nimellä Kaarina Vaher: * Nuoret runoilijat ; runoantologiassa mukana Kaarina Vaher, Katri Vala, Onni Halla, Yrjö Jylhä, Arvi Kivimaa, Olavi Lauri (Olavi Paavolainen), Johan Edvard Leppäkoski, P. Mustapää (Martti Haavio) ja Ilmari Pimiä. WSOY 1924 == Lähteet == * === Viitteet === Luokka:Suomalaiset runoilijat Luokka:Vuonna 1896 syntyneet Luokka:Vuonna 1992 kuolleet Luokka:Suomalaiset opettajat
Eero Eräsaari

Eero Johannes Eräsaari (22. toukokuuta 1920 Viitasaari – 20. elokuuta 2016 Helsinki) oli suomalainen eversti. ==Henkilöhistoria ja sotilasura== Eräsaaren vanhemmat olivat opettaja Väinö Eräsaari ja Ida Hämeenaho. Hänen puolisonsa vuodesta 1944 oli Heli Pitkäpaasi (k. 1996). Eräsaari tuli ylioppilaaksi Oulun lyseosta 1939 ja suoritti varusmiespalveluksensa Keski-Suomen rykmentissä Kouvolassa 1940. Jatkosodassa Eräsaari toimi 2. Jääkäriprikaatin Jääkäripataljoona 7:n joukkueenjohtajana ja komppanianpäällikkönä, lyhyen aikaa Jalkaväkirykmentti 56:ssa ja komppanianpäällikkönä Jääkäripataljoona 5:ssä vuoteen 1944 asti. Eräsaari suoritti Kadettikoulu 27. kadettikurssin 1943–1944. Lapin sodassa Eräsaari toimi nuorempana upseerina ja komppanianpäällikkönä Jääkäripataljoona 5:ssä ja Jääkäripataljoona 4:ssä. Eräsaari haavoittui jatkosodassa kolme kertaa, Ristisalmella ja Mundjärvellä 1941 ja Talissa 1944. Sotien jälkeen Eräsaari toimi Jääkäripataljoona 4:ssä eli Hämeen jääkäripataljoonassa komppanian päällikkönä ja koulutusupseerina, Taistelukoululla hän suoritti kapteenikurssin 1947 ja Sotakorkeakoulun yleisesikuntaupseerikurssin 1951–1952. Kevyen prikaatin aliupseerikoulun johtajana Eräsaari toimi 1950, Panssariprikaatin koulutus- ja järjestelyupseerina 1953, Panssarikoulun koulutusupseerina 1954, Pääesikunnan jalkaväkitoimiston toimistoupseerina ja toimistoesiupseerina 1955–1957, Sotakorkeakoulun taktiikan opettajana 1958–1961, Panssarivaunupataljoonan komentajana 1961–1965, Pääesikunnan jalkaväkitoimiston päällikkönä 1965–1966, Aliupseerikoulun johtajana 1966–1971 ja Pohjan prikaatin komentajana Leo Saressalon jälkeen vuodesta 1971 vuoteen 1975, jolloin hän erosi vakinaisesta palveluksesta. Eräsaari ylennettiin vänrikiksi 1940, luutnantiksi 1941, kapteeniksi 1954, majuriksi 1955, everstiluutnantiksi 1961 ja everstiksi 1966. ==Julkaisutoiminta== Eräsaari toimi Kansa taisteli – Miehet kertovat -lehden päätoimittajana kymmenen vuotta, 1976–1986. Tähän työhön liittyen hän toimitti teokset: * KANSA taisteli – miehet kertovat: Muistojen kirja. Koonnut Eero Eräsaari. Sanomaprint, 1987. * KANSA taisteli – miehet kertovat: Kohtalon vuodet. Koonnut Eero Eräsaari. Sanomaprint, 1988. * KANSA taisteli – miehet kertovat: Isänmaa pelastui. Koonnut Eero Eräsaari. Sanomaprint, 1990. Eräsaari oli myös Panssari-lehden päätoimittaja 1953–1954 ja 1961–1965. ==Lähteet== Luokka:Suomalaiset everstit Luokka:Suomalaiset päätoimittajat Luokka:Vuonna 1920 syntyneet Luokka:Vuonna 2016 kuolleet
Kalastuksenvalvoja

Kalastuksenvalvoja on koulutuksen saanut julkista valtaa käyttävä henkilö, jonka vesialueen omistaja on valtuuttanut valvomaan oman vesialueensa kalastusta. Suomessa ELY-keskus hyväksyy koulutuksen saaneet hyvämaineiset ja tehtävään soveltuvat henkilöt kalastuksenvalvojiksi. Valtion mailla kalastuksen valvontaa suorittavat Metsähallituksen erätarkastajat ja erävalvojat.https://www.eraluvat.fi/kalastus/hyva-tietaa/kalastuksen- valvonta.html Vaatimus koulutuksesta tuli kalastuslakiin vuonna 2012, ja siinä pääpaino on lain ja asetuksen tuntemisessa. Laki astui voimaan 4. huhtikuuta 2012, ja kalastuslain täytäntöönpanoasetus 5. huhtikuuta 2012. Kalastuksenvalvoja voi pysäyttää kalastukseen käytettävän vesikulkuneuvon ja tarkistaa kalastajien henkilöllisyyden. Valvojalla on oikeus takavarikoida kalastusvälineet ja kalasaalis, jos henkilöillä ei ole asianmukaista lupaa kalastamiseen kyseisellä vesialueella, kuten vesialueen omistajan pyydysmerkkejä tai valtion kalastonhoitomaksun suorittamisesta kuittia. ==Lähteet== *Kalanpyydysten merkintä uudistui ja kalastuksenvalvojille viranomaisen järjestämä koe, Ely-keskus *Kalastusasetus MMM *Kalastusasetus, Finlex 2012 *Kalastuslaki, Finlex 2012 === Viitteet === Luokka:Kalastus
Iso-Britannia talviolympialaisissa 2002

Iso-Britannia osallistui Salt Lake Cityn talviolympialaisiin 2002. Maa saavutti yhden kultamitalin ja yhden pronssimitalin. Mitalitilastossa Iso- Britannia sijoittui 18:nneksi. Lisäksi alppihiihtäjä Alain Baxterin voittama pronssimitali hylättiin hänen jäätyään kiinni dopingista. == Mitalistit == Mitali Mitalisti Laji Tapahtuma Kulta Rhona Martin Debbie Knox Fiona MacDonald Janice Rankin Margaret Morton Curling Naiset Pronssi Alex Coomber Skeleton Naiset == Lähteet == * http://www.sports-reference.com/olympics/countries/GBR/winter/2002/ Luokka:Valtiot talviolympialaisissa 2002 talviolympialaisissa 2002
HMS Norfolk (F230)

HMS Norfolk (viirinumero F230) oli Britannian kuninkaallisen laivaston tyypin 23 fregatti. == Valmistus == Alus tilattiin 29. lokakuuta 1984 Scotstounista Yarrow Shipbuildersilta, missä köli laskettiin 14. joulukuuta 1985. Alus laskettiin vesille 10. heinäkuuta 1987 ja otettiin palvelukseen 1. kesäkuuta 1990.Gardiner, Robert s. 525Friedman, Norman s. 339Waters 2020 s. 134 == Palvelus == Alus myytiin 2005 Chilelle, minkä jälkeen se huollettiin Portsmouthissa ennen luovutusta. Chile liitti sen laivastoonsa 2008 nimellä Almirante Cochrane. Chilen laivasto tilasi toukokuussa 2017 aluksen modernisoinnin, joka valmistui lokakuussa 2019. ASMARin kanadalaisen Lockheed Martin Canadan kanssa toteuttamassa modernisoinnissa alukselle asennettiin CMS 330 taistelunjohtojärjestelmä, joka oli asennettu aiemmin Kanadan laivaston Halifax-luokan aluksille. Järjestelmään liitettiin Hensoldt TRS-4D monitoimitutka ja Sea Captor -ilmatorjuntaohjukset. Lisäksi alukselle asennettiin Link16 ja Link22 viestijärjestelmät.Waters 2020 s. 142 ==Lähteet== * * * * === Viitteet === Luokka:Yarrow’n valmistamat alukset Luokka:Kuninkaallisen laivaston tyypin 23 fregatit
Kansainvälinen romanipäivä

Kansainvälinen romanipäivää, aiemmin nimellä romanien kansallispäivä, vietetään vuosittain 8. huhtikuuta. Vuonna 1971 Lontoossa pidettiin ensimmäinen kansainvälinen romanikongressi ja hyväksyttiin romanien lippu. Kongressin avajaispäivää on vuodesta 1990 vietetty romanien kansallispäivänä. Suomessa Helsingin yliopiston almanakkatoimisto hyväksyi vuonna 2012 romanien kansallispäivän 8. huhtikuuta mukaan almanakkaan vuodesta 2014 alkaen. Vuonna 2024 almanakkatoimisto päivitti päivän nimen Romaniasiain neuvottelukunnan suosittelemaan muotoon kansainväliseksi romanipäiväksi. Suomessa päivä on suositeltu liputuspäivä. Tällöin valtion virastot ja laitokset liputtavat Suomen lipulla ja jos lipputankoja on useampia, niin voi liputtaa romanien lipulla Suomen lipun rinnalla. == Katso myös == * Maailman romanikielen päivä == Lähteet == == Aiheesta muualla == * * * Luokka:Kansallispäivät Kansallispäivä
Phyllis Johnson

Phyllis Wyatt Johnson (o. s. Squire, 8. joulukuuta 1886 Royal Tunbridge Wells - 2\. joulukuuta 1967 Tonbridge) oli brittiläinen taitoluistelija ja olympiamitalisti. Squire voitti Englannissa paikallisia kilpailuja vuosina 1902-1904 ja meni 18-vuotiaana naimisiin hiilikaivoksen omistaneen James Johnsonin kanssa. Pari luisteli yhdessä ja voitti Lontoon olympialaisissa 1908 hopeamitalin. Samana vuonna he myös saavuttivat MM-kilpailuissa hopeamitalin, jonka pari kirkasti kullaksi 1909. Johnson voitti MM-kilpailuissa miehensä kanssa vielä yhden pronssisen ja yhden kultaisen mitalin. Avioparin yhteisen luistelu-uran katkaisivat Jamesin terveysvaikeudet, mutta Phyllis jatkoi vielä. Hän voitti yksinluistelussa kolme MM-mitalia ja otti pariluistelussa kumppanikseen Basil Williamsin. Johnson ja Williams kilpailivat vuoden 1920 olympialaisissa ja voittivat pronssia, jonka lisäksi Johnson sijoittui yksinluistelussa neljänneksi. James Johnsonin kuoleman jälkeen Phyllis meni uusiin naimisiin ja eli 80-vuotiaaksi asti. == Lähteet == Luokka:Brittiläiset taitoluistelijat Luokka:Brittiläiset olympiamitalistit Luokka:Vuonna 1886 syntyneet Luokka:Vuonna 1967 kuolleet
James Johnson (taitoluistelija)

James Henry Johnson (1874 - 15\. marraskuuta 1921 Paddington) oli brittiläinen taitoluistelija ja olympiamitalisti. Johnson tuli perheestä, joka oli rikastunut hiilikaivostoiminnalla ja pystyi omistamaan paljon aikaa luistelemiselle. Hän oli naimisissa Phyllis Johnsonin kanssa, ja pari luisteli yhdessä useissa arvokilpailuissa. He voittivat vuonna 1908 hopeaa sekä olympia- että MM-kisoista ja saivat seuraavana vuonna maailmanmestaruuskultaa. Johnsonit voittivat MM-kilpailuissa vielä pronssia 1910 ja kultaa 1912, mutta Jamesin huono terveydentila esti häntä jatkamasta uraansa. Myös yksinluistelussa kohtuullisesti menestynyt Johnson kuoli vain 46 vuoden iässä 1921. == Lähteet == Luokka:Brittiläiset taitoluistelijat Luokka:Brittiläiset olympiamitalistit Luokka:Vuonna 1874 syntyneet Luokka:Vuonna 1921 kuolleet
HMS Marlborough (F233)

HMS Marlborough (viirinumero F233) oli Britannian kuninkaallisen laivaston tyypin 23 fregatti. == Valmistus == Alus tilattiin 15. heinäkuuta 1986 Swan Hunterilta, missä köli laskettiin 22. lokakuuta 1987. Alus laskettiin vesille 21. tammikuuta 1989 ja otettiin palvelukseen 14. kesäkuuta 1991.Gardiner, Robert s. 525Friedman, Norman s. 339 == Palvelus == Alus myytiin 2005 Chilelle, joka liitti sen laivastoonsa 2008 nimellä Almirante Condell. Alus saapui Valparaisoon 21. lokakuutaWarships 2009 s. 168. ==Lähteet== * * * === Viitteet === Luokka:Swan Hunterin valmistamat alukset Luokka:Kuninkaallisen laivaston tyypin 23 fregatit
HMS Grafton (F80)

HMS Grafton (viirinumero F80) oli Britannian kuninkaallisen laivaston tyypin 23 fregatti. == Valmistus == Alus tilattiin 23. tammikuuta 1992 Yarrow Shipbuildersilta, missä köli laskettiin 13. toukokuuta 1993. Alus laskettiin vesille 3. joulukuuta 1994 ja otettiin palvelukseen 29. toukokuuta 1997.Gardiner, Robert s. 525Friedman, Norman s. 339 == Palvelus == Alus myytiin 2005 Chilelle, joka liitti sen laivastoonsa 2008 nimellä Almirante Lynch. ==Lähteet== * * * === Viitteet === Luokka:Yarrow’n valmistamat alukset Luokka:Kuninkaallisen laivaston tyypin 23 fregatit
Le Maître d’école

Le Maître d’école on ranskalaisen Claude Berrin ohjaama kouluaiheinen komediaelokuva vuodelta 1981. ==Rooleissa== ==Aiheesta muualla== * Luokka:Vuoden 1981 ranskalaiset elokuvat Luokka:Ranskalaiset komediaelokuvat Luokka:Claude Berrin ohjaamat elokuvat
James Johnson

James Johnson voi viitata ainakin seuraaviin: * James P. Johnson, yhdysvaltalainen jazzpianisti ja säveltäjä * J. J. Johnson, yhdysvaltalainen jazzpianisti * Rick James (oik. James Johnson), yhdysvaltalainen laulaja ja basisti * James "Jimmy" Johnson, yhdysvaltalainen amerikkalaisen jalkapallon valmentaja * James Johnson, brittiläinen taitoluistelija * James B. Johnson, yhdysvaltalainen scifi-kirjailija * James Weldon Johnson, yhdysvaltalainen kirjailija, poliitikko ja kansalaisoikeusaktivisti * Jamey Johnson, yhdysvaltalainen country-muusikko * James "Stump" Johnson, yhdysvaltalainen blues-muusikko * Johnnie Johnson, brittiläinen toisen maailmansodan lentäjä * James Johnson (s. 1774), yhdysvaltalainen Kentuckyn osavaltiossa vaikuttanut poliitikko * James Johnson (s. 1811), yhdysvaltalainen Georgian osavaltiossa vaikuttanut poliitikko * James A. Johnson (s. 1829), yhdysvaltalainen poliitikko * James A. Johnson (s. 1943), yhdysvaltalainen poliitikko * James Hutchins Johnson, yhdysvaltalainen New Hampshiren osavaltiossa vaikuttanut poliitikko * James Leeper Johnson, yhdysvaltalainen Kentuckyn osavaltiossa vaikuttanut poliitikko * James Paul Johnson, yhdysvaltalainen Coloradon osavaltiossa vaikuttanut poliitikko * Jim Johnson (s. 1983), yhdysvaltalainen baseballpelaaja * James Johnson, yhdysvaltalainen koripalloilija * James Johnson, yhdysvaltalainen painija
Dirk Verbeuren

Dirk Verbeuren (s. 1975 Wilrijk, Antwerpen) on belgialainen heavy metal -rumpali, joka tunnetaan parhaiten ruotsalaisen melodisen death metalin yhtyeen Soilworkin entisenä rumpalina. Lisäksi hän on soittanut ranskalaisessa teknisen death metalin yhtyeessä Scarve.http://www.thegauntlet.com/article/425/8917/Soilwork.html Heinäkuussa 2016 Megadeth ilmoitti, että Dirk Verbeuren ylennetään kiertuerumpalista yhtyeen vakituiseksi jäseneksi.http://www.soundi.fi/uutiset/megadeth-ylensi- kiertuerumpalin-bandin-vakituiseksi-jaseneksi/ == Diskografia == ;Artsonic * ;Scarve * * * * ;Phazm * ;Soilwork * * * * * ;Megadeth * ;Vierailijana * Aborted – * Sybreed – * Warrel Dane – * One-Way Mirror – * The Devin Townsend Project – *Darkride - Weight Of The World (2019) == Lähteet == == Aiheesta muualla == * Luokka:Belgialaiset rumpalit Luokka:Vuonna 1975 syntyneet Luokka:Elävät henkilöt
James Johnson (painija)

James Evan Johnson (s. 7. huhtikuuta 1954 Cokato) on yhdysvaltalainen entinen kreikkalais-roomalaisen tyylin painija. Hänen seuransa oli saintpaulilainen Minnesota Golden Gophers. Johnson osallistui Montréalin olympialaisissa 1976 alle 90-kiloisten sarjaan, jossa hän sijoittui jaetulle seitsemännelle tilalle. Hän voitti Pan-Amerikan kisoissa hopeaa 1991 alle 100 kilon painoluokassa ja oli samassa sarjassa MM-kilpailuissa viides 1993. Johnson sijoittui viidenneksitoista vuoden 1994 MM-kisoissa. == Lähteet == * Johnsonin profiili sports-reference.com -sivustolla Luokka:Yhdysvaltalaiset kreikkalais- roomalaisen tyylin painijat Luokka:Vuonna 1954 syntyneet Luokka:Elävät henkilöt
Suomi jääkiekon nuorten maailmanmestaruuskilpailuissa 1998

Jääkiekon nuorten maailmanmestaruuskilpailuissa 1998 kultaa voittanut joukkue. == Suomen joukkue == Pelipaikka Num. Pelaaja Joukkue (1997-1998) MV 29 Niklas Bäckström HIFK MV 30 Mika Noronen Tappara P 23 Timo Ahmaoja Diskos P 28 Marko Kauppinen JYP P 4 Tomi Källarsson HPK P 15 Ilkka Mikkola Kärpät P 2 Pasi Petriläinen Tappara P 5 Pasi Puistola Ilves P 17 Timo Seikkula TuTo P 3 Ari Vallin Tappara H 11 Olli Ahonen HIFK H 24 Johannes Alanen Tappara H 6 Toni Dahlman Jokerit H 22 Teemu Elomo TPS H 9 Niklas Hagman HIFK H 12 Olli Jokinen HIFK H 16 Kari Kalto HIFK H 25 Niko Kapanen HPK H 18 Jyrki Louhi HPK H 8 Eero Somervuori Jokerit H 20 Tomek Valtonen Ilves H 19 Timo Vertala JYP ==== Valmentajat ==== * Hannu Kapanen * Juha Hietanen == Lähteet == * Eliteprospects.com − Finland U20 1998 * Uusi Suomi −Legenda elää: He ratkaisivat MM-kullan Suomelle Luokka:Jääkiekon nuorten maailmanmestaruuskilpailut Luokka:Vuoden 1998 jääkiekko Luokka:Suomen jääkiekkomaajoukkueen kokoonpanot
Seppo Putkinen

Seppo Putkinen (29. maaliskuuta 1933 Viipuri – 10. kesäkuuta 1990 Iisalmi) oli suomalainen kuvaamataidon opettaja, elokuvaohjaaja, animaattori ja käsikirjoittaja. Seppo Putkinen opiskeli Ateneumissa ja Vapaassa taidekoulussa. Hän toimi aluksi kuvataiteilijana ja oli 1970-luvun alussa kuvaamataidon ja veiston opettajana Liperin yhteiskoulussa. Putkisen 1960-luvulla Liperiin perustama animaatiostudio Atelje Seppo Putkinen & Kni teki yhteistyössä Yleisradion kanssa monta kotimaista animaatiosarjaa, kuten Ötökkä (1967), Matti ja Miisu (1967–1988), Joulukalenteri (1974), Hölmöläistarinat (1976), Linnun elämää (1978), Kirjainsatu (1979), Karjalaisia kertomuksia (1982), Meidän polku (1982) ja Taruja Pohjolan jumalista (1993). Putkinen ohjasi vuonna 1978 ensi-iltansa saaneen elokuvan Lintumies, joka kertoo varhaisesta suomalaisesta ilmailun pioneerista Adam Walliuksesta. Taitolentoa harrastanut Seppo Putkinen kuoli lento-onnettomuudessa vuonna 1990. Ateljee Seppo Putkinen & Kni lopetti toimintansa 1994. == Lähteet == * * Eilen - Ateljé Seppo Putkinen & Kni Mattijamiisu.fi * Yle muistikuvaputki: Matti ja Miisu Luokka:Suomalaiset animaattorit Luokka:Suomalaiset elokuvaohjaajat Luokka:Vuonna 1933 syntyneet Luokka:Vuonna 1990 kuolleet Luokka:Lento-onnettomuudessa kuolleet Luokka:Kuvaamataidonopettajat
Seneslau

Seneslau,Georgescu, VladPop, Ioan Aurel joka tunnetaan myös nimellä Seneslav tai Stănislau,Treptow, Kurt W. oli Valakian voivodi. Hänet mainitaan ensimmäisen kerran asiakirjassa, jonka on myöntänyt kuningas Béla IV 2. heinäkuuta 1247. Asiakirjassa myönnettiin alueita Baanaatista ja Unkarista Johanniitain ritarikunnalle.Vásáry, István Asiakirjan mukaan kuningas sai alueita Oltjoen länsipuolelta, lukuun ottamatta voivodi Seneslaun alueita. Sesaslaun voivodi kuntaan kuului keski- ja eteläinen Muntenia, mikä tarkoitti käytännössä Argeș- ja Dâmbovițajokien varrella olevia alueita. Romanialaisen historioitsijan Ioan Aurel Popin mukaan Seneslau oli verrattain autonominen Unkarin kuninkaasta. == Katso myös == * Luettelo Valakian hallitsijoista * Valakia == Lähteet == * * * * === Viitteet === Luokka:Hallitsijat Luokka:Romanian historia
Wallius

Wallius ja Vallius viittaavat muun muassa seuraaviin: *Wallius, suomalainen hitsauskonemerkki ==Sukunimi== *Adam Wallius (1832–1909), suomalainen seppä ja ilmailun pioneeri *Ossi Wallius (s. 1945), suomalainen toimittaja, mediatuottaja, viestinnän kouluttaja ja valokuvaaja *Seija Wallius, ent. Wallius-Kokkonen (s. 1941), suomalainen radiotoimittaja, tiedonjulkistamisen valtionpalkinnon saaja 1974 *Timo Wallius (s. 1964), suomalainen jääpalloilija Luokka:Luettelot henkilöistä sukunimen mukaan
Koltajärvi

Koltajärvi () on nelisen kilometriä pitkä järvi Pohjois-Norjassa Omasvuonon kunnassa. Järven pinnankorkeus on 489 metriä merenpinnasta. Länsipäästä lähtee lasku-uoma kohti Singalanjokea (), joka laskee Isoonvuonoon. Suomen Matkailijayhdistyksen matkareittikuvauksessa mainitaan myös vähäisempi lasku- uoma kaakkoon Kuokkimajärveen (nyk. maastokartassa Kuohkimajärvi) ja edelleen Kilpisjärveen. Lasku-uoma Kilpisjärveen mainitaan myös Tietosanakirjassa nimellä Rajajoki (Radjejohka). Nykyisessäkin Suomen vesistöaluejaossa Koltajärvi on merkitty jakautumaan Tornionjoen vesistön ja Singalanjoen vesistön valuma-alueiden kesken.Liitekartat teoksessa Pienellä tekosaarella Koltajärven itäpäässä sijaitsee Suomen, Ruotsin ja Norjan yhteinen Kolmen valtakunnan rajapyykki. Koltajärvi ulottuu siis myös Suomen ja Ruotsin puolelle joitain kymmeniä metrejä. ==Lähteet== Luokka:Enontekiön järvet Luokka:Norjan järvet Luokka:Omasvuono Luokka:Kiirunan järvet Luokka:Ruotsin ja Suomen raja Luokka:Norjan ja Suomen raja Luokka:Norjan ja Ruotsin raja Luokka:Singalanjoen vesistö Luokka:Bifurkaatiojärvet
Major League Baseball -kausi 1893

Major League Baseball -kausi 1893 käsitti ainoastaan National Leaguen, virallisesti National League and American Association. Joukkueita liigassa oli 12. ==National League== National League National League National League National League National League National League Sija Joukkue Voitot Tappiot Tasan Voittosuhde GB 1 Boston Beaneaters 86 43 2 .667 \-- 2 Pittsburgh Pirates 81 48 2 .628 5.0 3 Cleveland Spiders 73 55 1 .570 12.5 4 Philadelphia Phillies 72 57 4 .558 14.0 5 New York Giants 68 64 4 .515 19.5 6 Cincinnati Reds 65 63 3 .508 20.5 7 Brooklyn Bridegrooms 65 63 2 .508 20.5 8 Baltimore Orioles 60 70 0 .462 26.5 9 Chicago Colts 56 71 1 .441 29.0 10 St. Louis Browns 57 75 3 .432 30.5 11 Louisville Colonels 50 75 1 .400 34.0 12 Washington Senators 40 89 1 .310 46.0 ==Aiheesta muualla== * Baseball almanakka - National League 1893 Luokka:Major League Baseball -kaudet Luokka:Vuoden 1893 urheilu
Antivety

Antivety on antimateriasta koostuva vetyä vastaava alkuaine. Antivety koostuu negatiivisesti varautuneesta antiprotonista ja sitä kiertävästä positiivisesti varautuneesta positronista. Antivedyllä on siten tavalliselle vedylle vastakkaiset sähkövaraukset ja kvanttiluvut. Ensimmäisen kerran antivetyä luotiin mahdollisesti hiukkaskokeissa vuonna 1995, mutta niin lyhyeksi ajaksi, ettei siitä voitu tehdä tarkempaa tutkimusta. Vuonna 2011 CERNin hiukkaskiihdyttimessä antivetyä vangittiin noin 15 minuutin ajaksi. CERNin ALPHA-kokeessa antivedyn sähkövaraukseksi mitattiin nolla kahdeksan merkitsevän numeron tarkkuudella. Tulos vastaa odotuksia sillä tavallisen vedyn varaus on nolla. == Lähteet == Luokka:Antimateria Luokka:Vety Luokka:Seulonnan keskeiset artikkelit
Vankkurikaravaani

Vankkurikaravaani on jonona liikkuva, juhtien vetämä nelipyöräisten raskaiden vaunujen muodostama joukko, joka koostuu vankkureista. Vankkurikaravaaneilla matkusti 1800-luvulla paljon eurooppalaisia uudisraivaajia. Vankkurikaravaanit yhdistetään usein Villiin Länteen ja usein intiaaniheimojen ratsujoukot piirittivät karavaaneja hyökäten niihin. == Lähteet == * Kirjakuja 5 Luokka:Villi länsi
Salmijärvi (Yykeänperänjoen vesistö)

Salmijärvi () on Yykeänperänjoen (, ) vesistöön kuuluva järvi Enontekiöllä Suomessa. Järven pinta-ala on 0,848 km² ja sen korkeus merenpinnasta on eri tiedoissa 713,5 tai 712,3 metriä. Järveen laskee idästä Bahtasgophejávri eli Jágonajávri. Järvi laskee pohjoispäästään luoteen suuntaan Saarijärveen joka edelleen laskee Norjan ja Suomen rajalla sijaitsevaan Čoahpejávriin. ==Lähteet== Luokka:Enontekiön järvet Luokka:Yykeänperänjoen vesistö
Skipper

Skipper on hahmo Barbie-nukketuotesarjassa. Hänet esitetään Barbien vanhimpana pikkusiskona. Skipper on teini-ikäinen ja haluaa olla samanlainen kuin Barbie. Hän tietää paljon tietokoneista ja surffaa koko ajan internetissä. Skipperin ulkonäkö on vaihdellut, mutta nykyisin hänellä on ruskeat hiukset, joissa on liila raita. Hahmo esiintyy myös elokuvissa, kuten Barbie: Täydellinen Joulu. Luokka:Barbie
Etelä-Korea kesäolympialaisissa 1952

Etelä-Korea osallistui Helsingin kesäolympialaisiin 1952 19 urheilijan voimin. Etelä-Korea sai kisoista kaksi pronssimitalia. == Mitalistit == Mitali Mitalisti Laji Tapahtuma Pronssi Kang Joon-Ho Nyrkkeily Kääpiösarja Pronssi Kim Seong-Jip Painonnosto Keskisarja Luokka:Valtiot kesäolympialaisissa 1952 kesäolympialaisissa 1952
Brasilia kesäolympialaisissa 1952

Brasilia osallistui Helsingin kesäolympialaisiin 1952 97 urheilijan joukkueella. == Mitalistit == Mitali Mitalisti Laji Tapahtuma Kultaa Adhemar Ferreira da Silva Yleisurheilu Kolmiloikka Pronssi José da Conceição Yleisurheilu Korkeushyppy Pronssi Tetsuo Okamoto Uinti 1 500 m vapaauinti == Jalkapallo == === Karsintakierros === === 1. kierros === === 2. kierros === Kesäolympialaisissa 1952 Luokka:Valtiot kesäolympialaisissa 1952
Puristekakku

Puristekakku on kuivamateriaali, joka jää jäljelle aineksesta, kun siitä puristetaan nesteet. Esimerkiksi ruokaöljyn, viinin, soija- ja kookosmaidon valmistuksessa jääviä puristekakkuja käytetään yleisesti eläinten rehuna. Joitain näistä on saatavilla myös ihmisravinnoksi. == Katso myös == *Siemenpuriste Luokka:Rehu
Tommy Cooper

Thomas Frederick ”Tommy” Cooper (19. maaliskuuta 1921 Caerphilly, Wales, Iso- Britannia – 15. huhtikuuta 1984 Lontoo) oli brittiläinen koomikko ja taikuri, jonka ohjelmistoon kuuluivat taidokkaasti epäonnistuvat taikatemput sekä päähineenä punainen fetsi. Tommy Cooper syntyi Walesissa sotilasisän poikana, mutta perhe muutti Devoniin, kun Tommy oli kolmivuotias. Poika oppi siellä Länsi-Englannin murteen, joka sittemmin kuului osana hänen esityksiinsä. Kahdeksanvuotiaana Tommy sai tädiltään taikurin välineet ja innostui harjoittelemaan temppuja. Koulun jälkeen Tommy Cooper työskenteli laivanrakentajana, ja toisessa maailmansodassa hän palveli ratsusotilaana Egyptissä. Sittemmin hän liittyi viihdytysjoukkoihin. Fetsin käytön hän omaksui sattumalta Egyptissä, kun hän oli unohtanut hellekypärän, jota sketsissä tarvittiin, ja nappasi ohi kulkeneelta tarjoilijalta fetsin päähänsä. Vapauduttuaan sotilaspalveluksesta Cooper lähti viihdealalle vuonna 1947 ja alkoi esiintyä teattereissa. Vaikka hänen esityksensä perustuivat epäonnisiin taikatemppuihin, hän oli itse asiassa taitava taikuri ja The Magic Circle -järjestön jäsen. Televisioesiintymiset BBC:ssä tekivät hänestä kuuluisan, ja hän alkoi esiintyä omissa ohjelmissaan, joihin kuuluivat muiden muassa It's Tommy Cooper kaudella 1969–1970 ja Cooper's Half Hour 1980-luvulla. Tupakointi ja alkoholi rasittivat Cooperin terveyttä, ja hän sai sydänkohtauksen vuonna 1977 esiintyessään Roomassa. Vuonna 1980 Thames Television peruutti hänen TV-sarjansa, ja sen jälkeen hän esiintyi vierailijana eri viihdeohjelmissa. Vuonna 1984 Cooper sai sydänkohtauksen ja kuoli suorassa TV-lähetyksessä yleisön edessä Her Majesty's Theatressa. Häntä jäivät kaipaamaan vaimo Gwen Cooper (o.s. Henty) ja heidän kaksi lastaan. ==Aiheesta muualla== * Tommy Cooper Society marks anniversary of comic's death. ITV. Luokka:Vuonna 1921 syntyneet Luokka:Vuonna 1984 kuolleet Luokka:Brittiläiset koomikot Luokka:Brittiläiset taikurit
Sifonkikakku

Sifonkikakku on makea kasviöljypohjainen leivonnainen. Se valmistetaan sekoittamalla vatkatut kanamunat kasviöljyn, vehnäjauhon, sokerin ja leivinjauhon kanssa. Munien valkuaiset ja keltuaiset vatkataan yleensä erikseen. Valmiina kakku on hyvin kevyt ja ilmava. Se on myös suhteellisen kostea suuren öljypitoisuutensa vuoksi. Sifonkikakku voidaan maustaa ja koristella monin tavoin, lisäksi se voidaan myös täyttää. Sifonkikakku keksittiin Yhdysvalloissa vuonna 1927. Reseptin keksinyt Harry Baker piti sitä pitkään omana salaisuutenaan, mutta vuonna 1948 elintarvikeyhtiö General Mills osti reseptin häneltä ja sittemmin julkaisi sen laajalevikkisessä yhdysvaltalaisessa Better Homes and Gardens -lehdessä.What's Cooking America: History of Chiffon Cake == Katso myös == * Öljykakku == Lähteet == Luokka:Kakut
Tuhlari

Tuhlari on Laura Närhen 26. lokakuuta 2012 julkaistu toinen sooloalbumi. Se myi kultalevyyn oikeuttavan määrän levyjä neljässä päivässä. Sitä on myyty tähän mennessä 16 223 kappaletta. Tuhlari debytoi Suomen virallisen listan sijalla 3, ja se pysyi listalla yhteensä 17 viikkoa. Albumin ensimmäinen varsinainen single "Tuhlari" sai radioensisoittonsa 21. kesäkuuta ja se tuli digitaaliseen myyntiin 6. heinäkuuta 2012. Kappale nousi parhaimmillaan Latauslistan viidennelle sijalle ja oli Music Control -radiolistan toiseksi soitetuin kappale. Albumin toisena singlenä julkaistiin yhdessä Erinin kanssa levytetty duetto "Siskoni". Albumin kappale "Hetken tie on kevyt" on alun perin Tehosekoitin-yhtyeen single vuodelta 2001. Närhen esittämä versio oli alkuvuodesta 2012 ensi-iltansa saaneen Vuosaari-elokuvan tunnuskappale. Versiosta tuli yksi alkuvuoden suurimmista hiteistä: se oli sekä single- että latauslistan kärjessä ja oli parhaimmillaan radioiden neljänneksi soitetuin kappale. ==Kappaleet== # # # # # # # # # # # == Arvostelut == * Rumba: Rumba: Levyarvio * Soundi: Soundi: Levyarvio ==Singlet== Vuosi Single Single- lista Lataus- lista Radio- lista 2011 "Hetken tie on kevyt" #1 #1 #4 2012 "Tuhlari" — #5 #2 2012 "Siskoni (feat. Erin)" — #9 #1 2013 "Viimeinen aamu" — — #32 ==Lähteet== Luokka:Vuoden 2012 albumit Luokka:Laura Närhen albumit Luokka:Matti Mikkolan tuottamat albumit
Fosforyylifluoridi

Fosforyylifluoridi (POF3) on myrkyllinen fosforin, hapen ja fluorin muodostama epäorgaaninen molekyyliyhdiste. ==Ominaisuudet ja valmistus== Fosforyylifluoridi on huoneelämpötilassa väritön kaasu. Yhdiste reagoi veden kanssa muodostaen seoksen erilaisia fluorifosforihappoja. Tavallisin tapa valmistaa yhdistettä on fosforyylikloridin reaktio vetyfluoridin, sinkkifluoridin, hopeafluoridin, lyijyfluoridin, arseenitrifluoridin tai antimonitrifluoridin kanssa. Yhdistettä voidaan valmistaa myös useilla muilla tavoilla esimerkiksi piitetrafluoridin ja fosforipentoksidin välisellä reaktiolla. Fosforyylifluoridia muodostuu myös liuotettaessa fosforipentafluoridia veteen. Charles B. Lindahl & Tariq Mahmood: Fluorine Compounds, Inorganic, Phosphorus, Kirk-Othmer Encyclopedia of Chemical Technology, John Wiley & Sons, New York, 2000 Viitattu 02.10.2012 == Lähteet == == Aiheesta muualla == *PubChem: Phosphoryl fluoride Luokka:Fosforiyhdisteet
Tanska kesäolympialaisissa 1952

Tanska osallistui Helsingin kesäolympialaisiin 1952 129 urheilijan voimin. == Mitalistit == Mitali Mitalisti Laji Tapahtuma Kultaa Paul Elvstrøm Purjehdus Finnjolla Kultaa Bent Rasch Finn Haunstoft Melonta C-2 1 000 m Hopea Lis Hartel Ratsastus Kouluratsastuksen henkilökohtainen kilpailu Pronssi Victor Jørgensen Nyrkkeily Välisarja Pronssi Karen Lachmann Miekkailu Naisten floretti Pronssi Jørgen Frantzen Svend Petersen Poul Svendsen Soutu Perämiehellinen kaksikko kesäolympialaisissa 1952 Luokka:Valtiot kesäolympialaisissa 1952
Locked Out of Heaven

Locked Out of Heaven on yhdysvaltalaisen laulajan Bruno Marsin kappale, joka julkaistiin ensimmäisenä singlenä 1. lokakuuta 2012 hänen toiselta studioalbumiltaan Unorthodox Jukebox. == Lähteet == Luokka:Vuoden 2012 kappaleet Luokka:Bruno Marsin kappaleet Luokka:The Smeezingtonsin tuottamat kappaleet Luokka:Billboard Hot 100 -listan ykköset
Drupella

Drupella on meressä elävien kotiloiden suku. Siihen kuuluu kuusi lajia. Tähän sukuun kuuluvat kotilot syövät koralleita, mieluiten Acroporidae -heimon lajeja. Kotiloiden massaesiintymiset voivat aiheuttaa laajamittaista tuhoa koralliriutoilla. == Lähteet == Luokka:Kapeakielikotilot
Palythoa

Palythoa on Zoanthidea -lahkoon kuuluvien korallien suku. Siihen kuuluu satakunta lajia. Koralleja elää sekä Atlantilla että Tyynellä valtamerellä. Palythoa-korallien polyypit ovat lyhytvartisia ja muodostavat mattomaista kasvustoa. Niiden keskusta on laaja kiekko, ja sen reunoilla on lyhyitä tai pitempiä lonkeroita. Tyypillisiä värejä ovat kerman ja ruskean sävyt. Yksittäiset polyypit kasvavat kiinni pohjamatossa, jonka kudoksen joukossa on hiekkaa tai muuta pohjasedimenttiä jotta yhdyskunta olisi tukevampi. Yhdyskunta kasvaa halkaisijaltaan 10–30 cm:n kokoiseksi. Palythoa-korallien kudoksessa elää zooksantelli-leviä, jotka huolehtivat suurimmasta osasta koralliin ravinnontarpeesta. Ne pyydystävät lonkeroillaan myös ohileijuvaa planktonia ja muuta syötävää. Eräissä Palythoa-koralleissa on voimakkaita hermomyrkkyjä jotka voivat aiheuttaa hengenahdistusta. Sitä on käytetty nuolimyrkkynä halvaannuttamassa vihollisia ja saaliseläimiä. Palythoa- koralleita kasvatetaan riutta-akvaarioissa. Voimakkaassa valossa ne kasvavat nopeasti ja lisääntyvät voimakkaasti. Ne pärjäävät vähemmälläkin valolla, mutta kasvu on silloin hitaampaa. == Lähteet == Luokka:Korallieläimet
Erkki Sallinen

Erkki Sallinen (1680–1758) oli suomalainen sissipäällikkö pikkuvihan aikana. Sallisen vanhempia ei tunneta, mutta hänen kotitalonsa tiedetään sijainneen Kiihtelysvaaran Keskijärvellä. Sallisen puoliso oli Briita Kukkonen. Pikkuvihan aikana 10. maaliskuuta 1742 Kiteen pappilassa käydyssä taistelussa upseerit jättivät talonpojat ylivoimaisen venäläisjoukon armoille. Talonpojat alkoivat tästä sydämistyneenä ryhtyä itse vastarintaan. Sallinen oli yksi heidän valitsemistaan sissipäälliköistä, jonka apulaisena toimivat aika ajoin muun muassa Lauri Roivas ja Olli Haapalainen. Jonkin aikaa Kiteen taistelun jälkeen Sallinen johti joukkonsa rankaisuretkelle rajan taakse. Sieltä palatessaan hän joutui perimätiedon mukaan 200–300 miehensä kanssa vastakkain ylivoimaisen vihollisen kanssa Tuupovaaran Öllölässä 7. huhtikuuta 1742. Viholliselle tuotettiin ankaria tappioita ja se joutui vetäytymään omalle puolelleen. Seuraavana kesänä Sallisen mainitaan olleen mukana Sortavalaa vastaan tehdyllä retkellä. ==Lähteet== Luokka:Suomalaiset kapinajohtajat Luokka:Suomalaiset sissipäälliköt Luokka:Hattujen sota Luokka:Pohjois-Karjalan historia Luokka:Vuonna 1680 syntyneet Luokka:Vuonna 1758 kuolleet
Alvar Outakka

Alvar Abraham Outakka (17. marraskuuta 1897 Uusikaupunki – 26. tammikuuta 1951 Enontekiö, alkujaan Alvar Lind) oli suomalainen taidemaalari, joka eli ja vaikutti Lapissa suurimman osan elämästään. Alvar Abraham Lind syntyi Uudessakaupungissa 17. marraskuuta 1897. Hänen vanhempansa olivat tullivartija Emil Sigfrid Lind ja hänen vaimonsa Mathilda Wilhelmina os. Stenros. Hän kävi taidekoulunsa Suomen Taideyhdistyksen piirustuskoulussa vuosina 1916–1919 ja debytoi taiteilijana vuonna 1919. Hän kävi hakemassa taiteellista kokemusta myös Lontoosta ja Pariisista 1920-luvulla. Vuonna 1934 hän asettui Enontekiölle, jossa hän alkoi maalata työkseen. Outakka maalasi akvarelleja ja öljymaalauksia, joiden aiheina ovat Enontekiön maisemat, ihmiset, rakennukset ja eläimet. Hänen maalaustapansa oli usein naivistinen, johon oli yleensä syynä hänen alkoholisoitumisensa. Outakan tunnetuimpia teoksia ovat hänen tekemänsä pienikokoiset akvarellit saamelaisten kasvoista. Nämä olivat etenkin Lapin-turistien suosiossa 1930-luvulla. Myös hänen öljymaalauksensa Lapin maisemista ovat tunnettuja. Hänen teoksensa on signeerattu yleensä nimellä Lind tai Outakka. ==Lähteet== Luokka:Suomalaiset taidemaalarit Luokka:Vuonna 1897 syntyneet Luokka:Vuonna 1951 kuolleet
Dimi Mint Abba

Loula Bint Sidati Ould Abba eli Dimi Mint Abba ( ; 25. joulukuuta 1958 Tidjikja – 4. kesäkuuta 2011 Rabat) oli mauritanialainen laulaja ja ardinin (paikallisen harpun) soittaja. Hänestä tuli modernin mauritanialaisen musiikin kasvo.The Independent: Dimi Mint Abba Abba syntyi muusikkosukuun ja sai äidiltään opetusta pienestä pitäen. Hän debytoi Mauritanian radiossa vuonna 1976, ja samana vuonna hän voitti kultapalkinnon Umm Kulthumin kunniaksi järjestetyllä festivaalilla Tunisiassa. Hän kävi esiintymässä festivaaleilla myös Irakissa, Algeriassa ja Marokossa. Abban maine kasvoi World Circuitin julkaiseman Moorish Music from Mauritania -levyn (1990) myötä. Levyllä esiintyi myös laulajan toinen mies, Khalifa Ould Eide. Abbaa kuultiin Yhdysvalloissa ja Australiassa; lisäksi Euroopassa hän esiintyi muun muassa Womad-festivaalilla. Abba kuoli sairaalassa Marokossa 27. toukokuuta 2011 sattuneen tapaturman jälkeen. Mauritanian presidentti Mohamed Ould Abdel Aziz kuvasi hänen kuolemaansa "kansalliseksi menetykseksi". Ali Farka Tourén on kerrottu pitäneen häntä Afrikan suurimpana laulajana. == Lähteet == Luokka:Mauritanialaiset muusikot Luokka:Vuonna 1958 syntyneet Luokka:Vuonna 2011 kuolleet
Arantila

Arantila on taajama Nakkilan kunnassa. Se on osa kunnan keskustaajamaa ja sijaitsee sen itäpuolella, Kokemäenjoen etelärannalla. Lähinnä pientaloista muodostuvaan Arantilaan kuuluvat myös aivan joen tuntumassa olevat Hohtarin ja Penttalan asuinalueet. Kokemäenjoessa virtaava Arantilankoski on yksi lounaisen Suomen suosituimmista perhokalastuspaikoista. Joen ylittää sen kohdalla vuonna 1990 valmistunut Arantilan silta. Sillan tuntumassa sijaitsee uimaranta, kajakkivuokraamo sekä tilausravintola.Porin Seudun Matkailu, Arantilankoski Viitattu 3.10.2012.Kokemäenjoen käyttötieto Viitattu 3.10.2012.Juhlatila Arantilankoski Viitattu 3.10.2012. Arantila on vanhastaan kuulunut 1400-luvulla perustetun Villilän kartanon maihin. == Katso myös== * Nakkilan kirkonkylä == Lähteet == ==Aiheesta muualla== *Arantilan silta ja -koski nettikamerassa * Luokka:Nakkilan kylät
Kulttuurilehtien laatupalkinto

Kulttuurilehtien laatupalkinto on veikkausvoittovaroista taiteen edistämiseen osoitetuista varoista myönnettävä avustus.Kultturilehtien laatupalkinnot jaettiin neljälle lehdelle, Helsingin Sanomat 3.10.2012 s. C1 Palkinnon suuruus on 10 000 euroa. ==Palkitut== * 2012: 1/2-lehti, Ananda, Basso, Jänkä * 2013: Ny Tid, Särö * 2014: Skärgård, Esitys * 2015: Iso Numero ==Lähteet== Luokka:Journalismipalkinnot‎ Luokka:Suomalaiset taide- ja kulttuuripalkinnot
Minäkö isä!

Minäkö isä! on Valentin Vaalan ohjaama komediaelokuva vuodelta 1954. Elokuva pohjautuu yhdysvaltalaisen kirjailijan Margaret Mayon näytelmään Baby Mine (1904). Elokuva on perinteinen väärinkäsityskomedia, jonka alussa on aiheeton mustasukkaisuusepäily. Lapsuudenystävät Kati Jorma (Toini Vartiainen) ja Jalmari Karvi (Sakari Jurkka) eivät paljasta epäileväisille puolisoilleen aiempia tapaamisiaan. ==Arviot== Aikalaisarvioissa todetaan, että elokuva vahvisti Vaalan asemaa Suomen ainoana todellisena komediaelokuvan ohjaajana. Käsikirjoitusta pidetään onnistuneena. Musiikkikin saa huomiota, ja Godzinskyn sävellysten arvioidaan pysyvän onnistuneesti elokuvallisten musiikkiefektien linjassa.Arviot, Elonet.fi, viitattu 3.10.2012 Eräässä myöhemmässä kritiikissä komediaa pidetään nasevasti kynäiltynä ja vauhdikkaana. Käsikirjoitus menee suoraan asian ytimeen.Arto Pajukallio, Elokuvat, Helsingin Sanomat 3.10.2012, sivu D 7 Toisessa kuitenkin todetaan, että kyseessä on Vaalan heikoimpiin kuuluva teos. Tarinaa pidetään tolkuttomana, näyttelijät mellastavat miten tahtovat.AL: Päivän elokuvia, Tv-maailma, 39/2012 sivu 21 ==Näyttelijät== ==Lähteet== ==Aiheesta muualla== * Luokka:Vuoden 1954 suomalaiset elokuvat Luokka:Suomalaiset komediaelokuvat Luokka:Suomalaiset näytelmiin perustuvat elokuvat Luokka:Suomalaiset mustavalkoelokuvat Luokka:Valentin Vaalan ohjaamat elokuvat
Tarhakäenkaali

Tarhakäenkaali eli sarvikäenkaali (Oxalis corniculata) on käenkaalien suvun laji, jota esiintyy Etelä-Euroopassa. Lajia käytetään koristekasvina. Tarhakäenkaalin varsi kasvaa rennosti alustanmyötäisenä kymmenestä 50:een senttimetriä pitkäksi. Varsi on haarova ja juurehtii nivelistään. Varren lehdet ovat pitkäruotisia ja tavallisesti kolmisormisia. Kasvi on yleensä vihreälehtinen, mutta voi joskus olla kokonaan punaruskea. Kukinto on yhdestä seitsemään kukkaa sisältävä huiskilo. Terälehdet ovat kirkkaankeltaisia ja noin 15 millimetriä pitkiä. Hedelmä on liereä viisilokeroinen kota, jonka perä kaartuu alas sen kypsyessä. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == * Kasviatlas: Sarvikäenkaali (Oxalis corniculata) * ITIS: Oxalis corniculata Luokka:Käenkaalit
Purppuratulikukka

Purppuratulikukka (Verbascum phoeniceum) on tulikukkalaji, jota esiintyy Euroopassa Kaakkois-Euroopassa ja itäisessä Keski-Euroopassa. Lajia käytetään koristekasvina. Purppuratulikukka on tavallisesti monivuotinen ja kasvaa 30:stä 80:een senttimetriä korkeaksi. Ruusukkeena kasvavat aluslehdet ovat ruodillisia, niiden lapa on soikea ja ehytlaitainen tai matalasti hammaslaitainen. Varressa kierteisesti kasvavat varsilehdet ovat pieniä. Kukinto on tavallisesti haaraton, pitkä kerrannaiskukinto. Kukan lähes säteittäinen teriö on sinipunainen, kahdesta kolmeen senttimetriä leveä. Heteiden palhot ovat sinipunakarvaisia. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == * Suomen Lajitietokeskus: Purppuratulikukka – Verbascum phoeniceum Luokka:Tulikukat
Kortenaer-luokka

Kortenaer-luokka oli Alankomaiden kuninkaallisen laivaston kahdentoista aluksen muodostama ohjusfregattiluokka, jonka alukset valmistettiin De Scheldessä ja Wilton-Fijenoordilla Alankomaissa 1978-1982. Aluksista myytiin kaksi Kreikkaan jo ennen valmistumista, missä ne muodostivat Elli-luokan. Myydyt alukset korvattiin Jacob van Heemskerck -luokan ilmatorjuntafregateilla. Kahdeksan saman kaltaista alusta valmistettiin Saksassa Saksan laivastolle Bremen-luokkana. == Suunnittelu == Luokan alukset oli suunniteltu yleisfregateiksi, joiden tuli soveltua taisteluun pinta- aluksia, sukellusveneitä ja ilmauhkaa vastaan. Niiden voimanlähteenä oli COGOG-voimansiirto == Alukset == Kortenaer-luokan ohjusfregatitGardiner, Robert s. 277 Nimi Telakka Kölinlasku Vesille Valmis Kohtalo Hr. Ms. Kortenaer Royal Schelde, Vlissingen, Alankomaat 8. huhtikuuta 1975 18. joulukuuta 1976 26. lokakuuta 1978 palveluksesta 1997 Kreikan laivastolle nimellä Kountouriotis (F462) Hr. Ms. Callenburgh Royal Schelde 2. syyskuuta 1975 26. maaliskuuta 1977 26. heinäkuuta 1979 palveluksesta 1994 Kreikan laivastolle nimellä Adrias (F459) Hr. Ms. Van Kinsbergen Royal Schelde 2. syyskuuta 1975 16. huhtikuuta 1977 24. huhtikuuta 1980 palveluksesta 1995 Kreikan laivastolle nimellä Navarinon (F461) Hr. Ms. Banckert Royal Schelde 25. helmikuuta 1976 30. syyskuuta 1978 29. lokakuuta 1980 palveluksesta 1993 Kreikan laivastolle nimellä Aegaeon (F460) Hr. Ms. Piet Hein Royal Schelde 28. huhtikuuta 1977 3. kesäkuuta 1978 14. huhtikuuta 1981 palveluksesta 1998 Yhdistyneiden arabiemiirikuntien laivastolle nimellä Al Emirat Hr. Ms. Pieter Florisz (F812) Royal Schelde 1. heinäkuuta 1977 15. joulukuuta 1979 - Kreikan laivastolle nimellä Elli (F450) Hr. Ms. Witte de With (F813) Royal Schelde 13. kesäkuuta 1978 27. lokakuuta 1979 - Kreikan laivastolle nimellä Limnos (F451) Hr. Ms. Abraham Crijnssen Royal Schelde 25. lokakuuta 1978 16. toukokuuta 1981 6. tammikuuta 1983 palveluksesta 1997 Yhdistyneiden arabiemiirikuntien laivastolle nimellä Abu Dhabi Hr. Ms. Philips van Almonde Wilton-Fijenoord, Schiedam 1. lokakuuta 1977 11. elokuuta 1979 2. joulukuuta 1981 palveluksesta 2002 Kreikan laivastolle nimellä Themistokles (F465) Hr. Ms. Bloys van Treslong Wilton-Fijenoord, Schiedam 5. toukokuuta 1978 15. marraskuuta 1980 25. marraskuuta 1982 palveluksesta 2003 Kreikan laivastolle nimellä Nikoforos Fokas (F466) Hr. Ms. Jan van Brakel Royal Schelde 16. marraskuuta 1979 16. toukokuuta 1981 14. huhtikuuta 1983 palveluksesta 2001 Kreikan laivastolle nimellä Kanaris (F464) Hr. Ms. Pieter Florisz (ex-Willem van der Zaan Royal Schelde 2. tammikuuta 1981 8. toukokuuta 1982 11. lokakuuta 1983 palveluksesta 2001 Kreikan laivastolle nimellä Bouboulina (F463) ==Lähteet == * === Viitteet === *
Kaukasiantädyke

Kaukasiantädyke (Veronica filiformis) on monivuotinen tädykelaji, jota esiintyy alkuperäisenä Kaukasiassa. Lajia käytetään joskus koristekasvina. Se on rentokasvuinen ruoho, jonka varsi juurehtii nivelkohdista. Karvainen varsi kasvaa kymmenestä 50:een senttimetriä pitkäksi. Ruodillisten lehtien lapa on munuaismainen ja sahalaitainen. Kukat sijaitsevat yksittäin lehtihangoissa. Niissä on ohut, karvainen ja pitkä, tavallisesti kolmen-neljän senttimetrin mittainen perä. Vaalean sinipunainen teriö on 1–1,5 senttimetriä leveä. Kodat eivät tavallisesti kehity. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == * Suomen Lajitietokeskus: Kaukasiantädyke – Veronica filiformis Luokka:Tädykkeet
Ketotädyke

Ketotädyke (Veronica arvensis) on yksivuotinen matalakasvuinen laji tädykkeiden suvussa. Sen varsi on pysty tai koheneva, karvainen ja kasvaa kahdeksasta 25:een senttimetriä pitkäksi. Lehdistä alemmat ovat lyhytruotisia ja ylemmät ruodittomia. Lehtilapa on kolmiomaisen puikea, sahahampainen, tylppätyvinen tai matalan herttatyvinen. Kukinto on pitkä ja tiheä terttu. Kukissa on kahdesta kolmeen millimetriä leveä sininen teriö. Kota on litteä, reunasta nystykarvainen ja sen kärki syvälovinen. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. Luokka:Tädykkeet
Kiiltotädyke

Kiiltotädyke (Veronica polita) on yksivuotinen pienikokoinen tädykelaji, jota esiintyy Euroopassa. Se on peltotädykkeen (Veronica agrestis) kaltainen rentovartinen ja osin karvainen ruoho. Sen lyhytruotisten lehtien lapa on pitkähampainen ja usein pituuttaan leveämpi. Lehdet ovat päältä tummanvihreitä ja kiiltäviä. Kukat sijaitsevat yksittäin lehtihangoissa. Verhiön liuskat ovat leveänpuikeita, karvalaitaisia, mutta muuten kaljuja ja tyviosasta toisiaan peittäviä. Pienikokoinen teriö on sininen. Kota on karvainen ja sen kärkilovi leveä. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == * Suomen Lajitietokeskus: Kiiltotädyke – Veronica polita Luokka:Tädykkeet
Margaret Mayo

Margaret Mayo, alk. Lillian Elizabeth Slatten (19. marraskuuta 1882 Bornsville, Yhdysvallat - 25. helmikuuta 1951 Ossining, New York, Yhdysvallat), oli yhdysvaltalainen näyttelijä, näytelmäkirjailija ja käsikirjoittaja. Mayo näytteli teatterissa 1896-1903, mutta luopui näyttelemisestä keskittyäkseen näytelmien kirjoittamiseen. Hänen varhaisimpia menestyksiään olivat romaanisovitukset The Marriage of William Ashe (1905) ja The Jungle (1907). Parhaiten muistetaan kuitenkin hänen omat näytelmänsä, kuten Polly of the Circus (1907), Baby Mine (1910), Twin Beds (1914) ja Seeing Things (1920), jonka hän kirjoitti Aubrey Kennedyn kanssa. Hän sovitti muutamia näytelmiään mykkäelokuvan käyttöön. Hänen näytelmänsä Polly of the Circus ensimmäinen Goldwyn Companyn tuottama elokuva, vuodelta 1917. Hän itse kuului yhtiön perustajiin entisen puolisonsa Edgar Selwynin kanssa. Näytelmä sovitettiin elokuvaksi jälleen 1932, ja Suomessa sen pohjalta on Valentin Vaala tehnyt elokuvan Minäkö isä!. Näytelmää Baby Mine on esitetty suomeksi nimillä Mistä minä lapsen saisin, Minun vauvani, Poikaa etsimässä, Lapsiautomaatti, En enää valehtele, Valheen kengillä ja Lainavauvat.Hakutulos Margaret Mayo, Ilona-esitystietokanta, Teatterin tiedotuskeskus, viitattu 16.12.2014. ==Lähteet== ==Aiheesta muualla== * * Luokka:Vuonna 1882 syntyneet Luokka:Vuonna 1951 kuolleet Luokka:Yhdysvaltalaiset näytelmäkirjailijat Luokka:Yhdysvaltalaiset näyttelijät Luokka:Yhdysvaltalaiset käsikirjoittajat
Hr. Ms. Tromp (F803)

Hr. Ms. Tromp (runkonumero F803) on Alankomaiden kuninkaallisen laivaston De Zeven Provinciën -luokan ohjusfregatti. == Valmistus == Alus tilattiin Royal Scheldeltä Vlissingenistä, missä köli laskettiin 3. syyskuuta 1999. Alus laskettiin vesille 7. huhtikuuta 2001 ja valmistui 14. maaliskuuta 2003.globalsecurity.org - De Zeven Provinciën -luokka == Palvelus == Alus on palveluksessa 2012. == Lähteet == Luokka:De Zeven Provinciën -luokan fregatit